section_heading: Objava
paragraph_text: Synchestra je objavljena 31. siječnja 2006. godine. Album je u Sjevernoj Americi objavila Townsendova diskografska kuća HevyDevy Records, a u Europi InsideOut. Posebna inačica od dva CD-a objavljena je na isti dan kao i standardna. Posebna inačica sadrži koncertni studijski DVD pod nazivom "Safe Zone", koji prikazuje izvedbu osam skladbi uživo u studiju, kao i dodatni materijal koji je uvrstila skupina. Posebna je inačica objavljena u digipak i standardnom formatu. Za pjesmu "Vampira" snimljen je glazbeni spot.